ก่อนรักษา1:2 หลังรักษาเดือน2 ลองตรวจเพิ่ม1:4 เดือนที่4 ลองตรวจอีกลด1:2 พอเดือน5 ไปรับprep ต้องตรวจหมดเพิ่ม1:4 เลยให้เริ่มรักษาใหม่เพิ่ง5เดือนหลังรักษา แต่ตอนตรวจคัดกรอง ขึ้นขีดเดียวไม่ขึ้น2ขีดครับ เลยไม่มั่นใจไปอีกแล๊บหนึ่ง VDRL ก็ขึ้น non-reactive แต่ TPHA ของคลินิกที่รักษาขึ้น Receactive ครับ ผมต้องฉีดยาวันที่29นี้แล้ว
สวัสดีค่ะ ซิฟิลิสคือโรคติดต่อทางเพศสัมพันธ์ที่เกิดจากการติดเชื้อเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัว เพราะสามารถรักษาให้หายได้ด้วยการให้ยาฆ่าเชื้อโดยการรักษานั้น จะติดตามผลการรักษาจากค่าเลือดระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยอยู่ หลังรักษาค่าควรจะน้อยลงอย่างน้อย 4 เท่า ซึ่งในกรณีนี้เหมือนว่าก่อนรักษาก็จะมีค่าซิฟิลิซที่ค่อนข้างน้อยอยู่แล้ว อาจจะต้องติดตามจากอาการ และดูว่าค่าไม่ได้เพิ่มมากขึ้นการตรวจซิฟิลิซมีทั้งแบบตรวจคัดกรองที่เรียกว่า VDRL ซึ่งจะขึ้นลงตามการรักษา ถ้ารักษาหายแล้วค่าจะกลับเป็นปกติคือ non-reactive ส่วนการตรวจยืนยันที่เรียกว่า TPHA จะขึ้นเป็นบวกหรือ reactive ตลอดแม้รักษาการติดเชื้อในครั้งนั้นๆหายไปแล้วในที่นี้เข้าใจว่าน่าจะตอบสนองต่อยาและค่าเลือดค่อยๆลงแล้ว แนะนำการกลับไปฉีดยาให้ครบตามแพทย์นัด ควรมีเพศสัมพันธ์โดยใช้ถุงยางอนามัยป้องกันทุกครั้ง และสอบถามผลการรักษากับแพทย์ที่ดูแลโดยตรงอีกครั้งค่ะ